Nauja Centro Valdyba išrinkta tokios sudėties: Dvasios vadas Prel. 
P. M. Juras; pirm. Elzbieta Paurazienė (Mich.); I-moji vicepirm. Ona 
Slažienė (Ill.); II-roji vicepirm. Marcelė Watkins (Mass.); sekretorė Vik- 
torija Leonė (Ill); ižd. Natalija Šatūnienė (Ill); iždo globėjos Marijona 
Druktanienė (Ill) ir Julė Lukitienė (IllL.). Seimo pageidavimu, redaguoti 
„Moterų Dirvą“ pasiliko Dalė Murray. 

Direktorės: Conn. — Charlotte Serwo, Ill. — Marijona Srupšienė, Mass., 
Maine ir N.H. — Agota Drevens, Mich. — Ona Valatka, N.Y. ir N.J. Adelė 
Krutulienė, Ohio — Stefania Stasienė, Pa. Julė Tamanauskienė, 

Skundų komisija: Albina Poškienė, Sophia Bartkaitė ir A. Barvitz. 

Įnešimų komisija: B. Janus, J. Medinienė ir E. Širvinskienė, 

Daktaras-kvotėjas: Dr. S. Biežis. 

Beveik visų lietuvių katalikiškų organizacijų atstovai susirinko 1961 
m. gruodžio 16 d. Tėvų Jėzuitų namuose švęsti prel. F. Juro 70 metų su- 
kaktį ir jį pagerbti už katalikišką veiklą ir nuopelnus lietuvių literatūrai 
ir kultūrai, 

Moterų Sąjungą atstovavo gausus skaičius Sąjungos narių su Viktorija 
Leone ir Marijona Druktaniene priešakyj. 


1962 Metais 


Pasitraukdama iš pareigų Centro pirm. M. Kasevičienė „Moterų Dir- 
voj“ rašė: „Šiandien aš daugiau negu bet kada esu įsitikinusi, kad tik 
dirbdamos vienybėje ir santaikoje galėsime atlikti ir tobulinti darbą Die- 
vui ir Tėvynei“. Su šia mintimi sąjungietės įžengė į 1962 m. pilnos pasi- 
ryžimo savo organizaciją tobulinti visais atžvilgiais. 

Sąjungietės giliai liūdėjo mirusio Centro Dvasios Vado Prel. P. Juš- 
kaičio. A. į A. Prel. Juškaitis mirė 1961 m. gruodžio 5 d. Jis daug prisidėjo 
pravedant įregistravimą Moterų Sąjungos čarterio Massachusetts vals- 
tybėj. Kurį laiką redagavo ir „Moterų Dirvą“. Už nuopelnus Moterų Są- 
jungai ketvirtame seime buvo pakeltas į organizacijos Garbės Narius. 

Kovo mėn. 18 dieną Šv. Petro lietuvių parapijoje Detroite pavyko 
suorganizuoti naują (Nr. 72) kuopą. 

Rugpiūčio 13 dieną, sulaukęs 75 metų, — mirė Šv. Kryžiaus para- 
pijos (Chicagoje) klebonas kun. Anicentas Linkus. Velionis sąjungietėms 
buvo gerai žinomas. Ėjo Centro Dvasios Vado pareigas nuo 1933 m. iki 
1939 m. Savo gražiais raštais turtino „Moterų Dirvos“ puslapius. Jo pas- 
tangomis buvo pastatyta šv. Šeimos senelių prieglauda, Lemont, Ill. 

Moterų Sąjungos Centras paskelbė 1962 m. spalio 7 d. Moterų Sąjun- 


Centro pirm. Elzbieta 
Paurazienė ir šv. An- 
tano parapijos, Detroit, 
Mich., klebonas kun. W. 
Stanevičius. 


gos Dieną, kviesdamos sąjungietes bendrai dalyvauti šv. Mišiose, malda 
išreikšti pagarbą mūsų organizacijos dangiškajai Globėjai, pasimelsti už 
gyvas ir mirusias nares ir nepamiršti savo sesių Lietuvoje ir Sibire. 

Gruodžio mėn. 9 d. Detroite gražiai paminėta Centro pirmininkės 
Elzbietos Paurazienės 46 m. lietuviškos veiklos sukaktis. Rengimo komi- 
tetas sudarytas iš LRKSA, Moterų Sąjungos ir Liet. Vyčių skyrių. Centro 
pirm. susilaukė daug sveikinimų ir dovanų, nes jos didelis ryžtas ir pasi- 
aukojimas katalikybei, labdarai ir lietuviškiems darbams 46 metų laiko- 
tarpyje pritraukė didelį skaičių dėkingų prietelių. Dalyvavo Centro Valdy- 
bos narės: I vicepirm. Ona Slažas, sekr. Viktorija Leonė, iždo globėja Ma- 
rijona Druktanis ir gausus skaičius Sąjungos narių. 


TRISDEŠIMTAS SEIMAS 

Moterų Sąjungos trisdešimtasis seimas, įvykęs pas Nekalto Pras. Sese- 
les, Putnam, Conn. 1963 m. rugpiūčio 22-26 d., buvo lyg įžanga į Sąjungos 
50-ies metų sukaktį. Suvažiavimu rūpinosi Worcesterio 5-ta kuopa. 

Seimas pradėtas šv. Mišiomis, kurias atnašavo organizacijos Dvasios 
Vadas prel. P. M. Juras, asistavo kun. Jankauskas, kun. Mažukna, MIC. 
ir kun. prof. St. Yla. Pamokslą pasakė kun. J. Jutt-Jutkevičius. 

Buvo nutarta išleisti Sąjungos istoriją. 

Pats seimas buvo turiningas, veiklus, judrus, sąmoningas. Jis yra išskir- 
tinas tuo, kad vienbalsiai nuspręsta įstoti nariu į Pasaulio Lietuvių Kata- 
likių Moterų Organizacijų Uniją, kuriai vadovauja Magdelena Galdikienė. 
Nutarta per metus skirti 50 dol. 

Nutarta remti „Eglutę“, skiriant jai išlaikyti 50 dol., Šiluvos Marijos 
koplyčios įrengimui aukota 100 dol., ALTui — 25 dol. 

Viena seimo diena pašvęsta kultūrai. Apšvietos sesijai vadovavo Geno- 
vaitė Kaneb iš Worcester, Mass. 5-tos kuopos. Posėdžiuose kalbėjo Dr. 
Aldona Šlepetytė-Jonačienė tema: „Moteris — motina dabartiniame pa- 
saulyje“. Ona Ivinskaitė skaitė paskaitą „Katalikiška Akcija“. Ilgesnes 


1963-1965 CENTRO VALDYBOS NARĖS 


Iš k. į d.: Mary Mineiko, Marcella Watkins, Mary Srupša, Victoria Leone, Natalie 
Satunas ir Mary Druktamis. 


